
ДОКЛАДНА  ЗАПИСКА

от ЙОРДАНКА АНАНИЕВА
ЗАМЕСТНИК-КМЕТ „КУЛТУРА И ОБРАЗОВАНИЕ“




ОТНОСНО: 	Предоставяне за стопанисване и управление на „Авиомузей Бургас“, обект: Самолетна експозиция „Стари самолети“ и прилежаща територия в УПИ І-17, идентичен с поземлен имот 07079.690.65 с площ 7 272кв. м. по КК на гр. Бургас.


УВАЖАЕМИ ОБЩИНСКИ СЪВЕТНИЦИ,
		
 С решение на Общински съвет – Бургас по т.1 от дневния ред на проведеното на 31.01.2017 г. заседание бяха одобрени промени в структурата на общинска администрация. Със същото решение беше утвърдена нова организационна структура – общински „Авиомузей Бургас“ в направление „Други дейности култура, почивно дело и религиозни дейности“ към Община Бургас. Структурата е създадена за обслужване на общински музей на открито на територията на летище Бургас. 
Известно е, че с решение на Общински съвет – Бургас по т.24 от дневния ред на проведеното на 25.09.2012 г. заседание беше дадено съгласие Община Бургас да закупи дълготрайни материални активи, представляващи негодни за летателна експлоатация въздухоплавателни средства, самолетни двигатели и макети на въздухоплавателни средства, собственост на „Летище Пловдив“ АД, на стойност 75 280 лв. без ДДС.  Със същото решение беше дадено съгласие Община Бургас да придобие безвъзмездно право на управление върху УПИ I – 17, идентичен с поземлен имот 07079.690.65 с площ 7 272 кв. м. по КК на гр. Бургас за изграждане на музей на открито, благоустрояване и озеленяване. Въз основа на тази инвестиция се положиха основите за създаване на музейна експозиция на открито. 
С решение на Общински съвет – Бургас по т.3 от дневния ред на проведеното на 22.04.2014 г. заседание, Самолетна Експозиция „Стари самолети“, находяща се на летище „Бургас“ се предостави за управление и поддръжане на общинско предприятие „Спортни имоти“.
  Обект  Самолетна експозиция „Стари самолети“ е от изключително значение за град Бургас, тъй като това е единствената експозиция за гражданска, военновъздушна и селскостопанска авиация. Опазването на експонатите, описани в Приложение №1 към настоящата докладна, е от изключителна важност, тъй като на територията на музея се намират самолети, символ на гражданската авиация в годините преди 1989 г.
С цел опазване на експонатите са взети спешни мерки по тяхното съхранение и запазване. Сключен е договор рег.№70-00-7208/10.12.2015 г. за осигуряване на безопасен и лесен достъп до самолети, чрез облагородяване на прилежащите територии. Извършени са дейности по договор рег. №63-00-421(2)/29.11.2016 г. за благоустрояване на самолетен експонат АН-12, включващ изграждането на интерактивна музейна експозиция и самолетна ултравиолетова стая с визуални ефекти.  Сключени са договори за обособяване на самолети в отделни експозиции. Съгласно договор рег. №26-00-596(2)/06.12.2016 г. в самолет АН-2 ще бъде организирана изложба с част от закупените експонати. С договор рег. №26-00-597(2)/09.12.2016г., ще се извърши интериорно и екстериорно оформяне, аранжиране и позициониране на изложба „Бойни самолети МИГ-17 и МИГ-21“.
„Авиомузей Бургас“ ще има за цел да достигне до гражданите чрез използването на интерактивни методи и технологии. Информацията ще бъде систематизирана и съобразена с различните групи посетители. Експозицията ще им осигурява непосредствен контакт с пилотските кабини, пултове за управление и други важни части от самолета. Първоначалните действия, които са предприети са:
- позициониране и зониране на самолетните експонати в три групи - гражданска, военновъздушна и селскостопанска;
- осигурен достъп до експозицията;
- извършване на ремонтни дейности по четири от самолетите; 
- в бъдеще се предвиждат дейности за подобряване на външния вид на останалите самолети и продължаване на изграждането на интерактивни кътове за посещение. Предвижда се обособяване на самолет с кът за сувенири, зала за прожекции, изграждане на работилница за най-малките, в която те ще могат да боядисват и сглобяват макети на самолети.
С обновяване на самолетите и отваряне на „Авиомузей Бургас“ ще бъде осигурено функционирането на единствената музейна експозиция за гражданска авиация на територията на Община Бургас, което ще запази историята на българското гражданско въздухоплаване за поколения напред. Ще бъде допълнен и списъкът с туристически обекти на град Бургас и местата за отдих и почивка на нашите граждани и гости на града.
[bookmark: _GoBack]Предвид изложеното, е необходимо вземане на ново решение, с което управлението и стопанисването на самолетната експозиция да бъде предоставено на новосъздадената структура „Авиомузей Бургас“.
Ето защо, на основание чл.21, ал.1, т.8 от Закона за местното самоуправление и местната администрация, предлагам Общински съвет – Бургас да приеме следните



РЕШЕНИЯ:


1. Дава съгласие за предоставяне на обект „Самолетна експозиция „Стари самолети“ и прилежаща територия в УПИ І-17, идентичен с поземлен имот 07079.690.65 с площ 7 272кв. м. по КК на гр. Бургас, за управление и стопанисване на „Авиомузей Бургас“. 
2. Допълва списъка с туристически обекти на гр. Бургас, с обекта по т. 1.
3. Предаването на „Самолетна експозиция „Стари самолети“ от ОП Спортни имоти на „Авиомузей Бургас“ да се извърши със съответни приемо-предавателни протоколи.

Приложения:  

· Проект на експозиция в самолет АН-12
· Концепция за изграждане на „Авиомузей Бургас“
· Приложение №1,
· Приложение №2,
· Приложение №3.



ЙОРДАНКА АНАНИЕВА
ЗАМЕСТНИК-КМЕТ „КУЛТУРА И ОБРАЗОВАНИЕ“


Златина Георгиева
Директор на дирекция ПНО


Изготвил: Милена Желязкова – ст. експерт отдел „Култура“

